CELEX: 62012TN0141
Language: sl
Date: 2012-03-26 00:00:00
Title: Zadeva T-141/12: Tožba, vložena 26. marca 2012 – Pro-Duo proti UUNT – El Corte Inglés (GO!)

9.6.2012   
            
            
               SL
            
            
               Uradni list Evropske unije
            
            
               C 165/26
            
         Tožba, vložena 26. marca 2012 – Pro-Duo proti UUNT – El Corte Inglés (GO!)
   (Zadeva T-141/12)
   2012/C 165/46
   Jezik, v katerem je bila tožba vložena: angleščina
   
      Stranke
   
   
      Tožeča stranka: Pro-Duo (Ghent, Belgija) (zastopnik: T. Alkin, Barrister)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka v postopku pred odborom za pritožbe: El Corte Inglés, SA (Madrid, Španija)
   
      Predlogi
   
   
               —
            
            
               Postopek naj se prekine do izida postopka za ugotovitev ničnosti št. 5011 C;
            
         
               —
            
            
               odločba četrtega odbora za pritožbe Urada za usklajevanje na notranjem trgu (znamke in modeli) z dne 19. januarja 2012 v zadevi R 1373/2011-4 naj se razveljavi v delu, v katerem je bil zavrnjen predlog za prekinitev postopka do izida postopka za ugotovitev ničnosti, ali pa naj se odločba razveljavi v celoti; in
            
         
               —
            
            
               nasprotni stranki naj se naloži plačilo stroškov tožeče stranke.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: figurativna znamka črne, bele in sive barve „GO!“ za proizvode iz razreda 3 – prijava znamke Skupnosti št. 8859712
   
      Imetnik znamke ali znaka, navajanega v postopku z ugovorom: druga stranka v postopku pred odborom za pritožbe
   
      Znamka ali znak, navajan v ugovoru: registracija znamke Skupnosti št. 6070981 figurativne znamke „GO GLORIA ORTIZ“ za proizvode iz razreda 3
   
      Odločba oddelka za ugovore: ugoditev ugovoru
   
      Odločba odbora za pritožbe: zavrnitev pritožbe
   
      Tožbeni razlogi: Napačna uporaba prava, ker odbor za pritožbe Urada za usklajevanje na notranjem trgu ni prekinil postopka, ter kršitev člena 8(1)(b) Uredbe Sveta št. 207/2009, ker je odbor za pritožbe napačno presodil, da glede obeh znamk obstaja verjetnost zmede.